I.G. Duca, salvatorul picturilor lui Nicolae Grigorescu de la 

Mănăstirea Agapia 

Cu prilejul unor cercetări făcute la Arhivele Naţionale Istorice Centrale de 
la Bucureşti 1 am descoperit în dosarele fondului Ministerului Cultelor şi 
Instrucţiunii Publice următoarea telegramă cifrată: 




TELEGRAMĂ 
URGENTĂ CU PRECĂDERE LT. I. G. DUCA 
MINISTERUL CULTELOR ŞI 
INSTRUCTZIUNI PUBLICE IASSI 
Nr.7963 31.07.1917 



FRTGNEAMTZ 161 79 1078 1230 

8490-7798 5255 7687 8638 2872 8919-5527 6578 SI 9455-3281-1638 DE 
6439-0641 DE 8168 1782, PÂNĂ ÎN PREZENT NU S-A LUAT NICI O 
MĂSURĂ. OPINEZ A SE 0364 TOT CE SE POATE 0364, ESTE NEVOIE 
DE SPECIALIŞTI PENTRU 2373 SI 0364 SI DE ORDINE DATE PE 

5 5 5 

CALEA ECLESIASTICĂ. VĂ ROG LUATZI MĂSURI CÂT MAI 
URGENT= COMISARUL GUVERNULUI DE LÂNGĂ CORPUL 2 AL 
ARMATEI 9 IMPERIALE RUSE. COMISAR GUVERN. C.N. POPP 932. 



1 Telegramă cifrată către mănăstirile din Jud. Neamţ pentru lucrurile şi picturile lui Grigorescu, aflate acolo; 
ANIC, Fond MCIP, 547/1917, Doc 452, Mapa 8, Fasc.72 

Acest document prezintă un interes aparte, atât de ordin cultural cât şi 
privitor la istoria criptografiei româneşti . 

El este o dovadă indirectă, dar convingătoare, care atestă că marele om de 
stat I.G. Duca, al cărui tragic sfârşit - asasinarea pe peronul gării regale de la 
Sinaia - a însângerat istoria vieţii politice româneşti, a contribuit la salvarea de 
la pieire a unor preţioase opere de artă, obiecte de patrimoniu, în timpul primului 
Război Mondial. 

Descifrarea acestei telegrame codificate parţial dezvăluie următorul text 
clar: "Mănăstirile din judeţul Neamţ au obiecte icoane şi picturi de Grigorescu 
de mare valoare. Până în prezent nu s-a luat nici o măsură. Opinez a se ridica 
tot ce se poate ridica. Este nevoie de specialişti pentru alegere şi ridicare şi de 
ordine date pe calea eclesiastică. Vă rog luaţi măsuri cât mai urgent " 

Conţinutul depeşei de mai sus menţionează două nume de rezonantă în 
istoria modernă a României: pictorul N. Grigorescu şi omul politic I.G. Duca. 

Pentru a înţelege semnificaţia acestui document istoric credem de cuvintă 
să evocăm pe scurt date semnificative din biografia pictorului N. Grigorescu 
(1838 -1907), respectiv I.G. Duca (1879 - 1933). 



Armata română a folosit în mod curent codul ca mijloc de secretizare a informaţiilor secrete în timp de război. 
Cf. Vasile Măierean, Dan Dulciu, O istorie a Criptologiei Româneşti, Bucureşti, 2010, Editura RAO, p. 163 
3 La data de 01.10.1910 Al.Vlahuţă oferă tipartului volumul Pictorul N. I. Grigorescu, fiind pe piaţă în cursul 
anului următor. De remarcat că volumul Al. Vlahoutza, N. I. Grigoresco, Sa vie et son oeuvre, Traduit du 
roumain de Leo Bachelin, Socec, Bucarest, 1911, o valoroasă ediţie în limba franceză (275 pag), având 20 
fotogravuri, 272 fototipii şi 17 zincotipii, reprezintă şi în zilele noastre una dintre cele mai apreciate lucrări 
bibliofile, cu un preţ de piaţă de 6000 lei; O ediţie de largă răspândire este Al. Vlahuţă, Pictorul N.I. Grigorescu 
- Viaţa şi opera lui, Comentată del.D. Ştefănescu, Editura Scrisul Românesc, Craiova, 1939; 

Mănăstirea Agapia - Vedere generală 



N. Grigorescu 

Nicolae Grigorescu (1838 - 1907) şi-a început ucenicia artistică de la 
vârsta de 10 ani, în atelierul lui Anton Chladek, pictor ceh, cu studii de artă la 
Milano, originar din Banat, dar stabilit la Bucureşti. 

Maniera clasicistă a mentorului său, ce nu refuza a picta chiar şi tablouri 
cu caracter religios, şi-a lăsat amprenta asupra tânărului său elev, care zugrăvea 

neasemuit de frumoase iconiţe, pentru a le vinde în pieţele şi târgurile 
Bucureştilor. 

Fiind remarcat de prinţesa Cleopatra Trubeţkoi, nepoata domnitorului 
Alexandru Dimitrie Ghica, care construise la Băicoi o biserică nouă (1849-1853) 
pentru locuitorii de pe moşia sa, Nicolae Grigorescu este angajat 5 să picteze 
icoanele prăznicar şi încă alte 6 icoane mari. Cele 11 icoane aflate în această 
biserică, pictate la vârsta de 15 ani, demonstrează cu prisosinţă marele talent al 
artistului, caz unic de precocitate în întreaga istorie a picturii universale. 




Devenit cunoscut în lumea iconarilor, în 1854, tânărul pictor Nicu 
Grigorescu este invitat la Mănăstirea Călăruşani, pentru a sfârşi pictura la 
icoanele noii tâmple, a icoanelor împărăteşti şi Icoana Sf. Gheorghe şi Dimitrie 6 . 
Faima unanim apreciată îi aduce noi comenzi, astfel încât el îşi dovedeşte 



4 "După doi ani se întoarce acasă şi face şi el iconiţe, pe care le duce să le vândă, înşirate jos pe basma, la Obor. 
Doamne cu ce bucurie am venit acasă cu cei dintâi zece sorocoveţi, pe care i-am pus în mâna mamei! ...Ea 
când văzu banii se sperie, că eu făceam iconiţele pe ascuns, iar pe urmă se întoarse cu faţa încolo, să n-o văd 
că-i dăduseră lacrimile de bucurie! Aceasta a fost ziua cea mai fericită din viaţa mea; eram mare, puteam să 
ajut casa cu munca mâinilor mele! ci. Nicolae Petraşcu, Icoane de lumină, voi. I, Tipografia Bucovina, 
Bucureşti, 1935, pag. 75-80 

5 N. Grigorescu a fost ajutat la pictarea Bisericii Sf. Constantin şi Elena din Băicoi de Niţă Părăescu, 
colaboratorul său. 

6 Această icoană poartă următoarea însemnare, în alfabet de tranziţie: " 1854 Nicu Grigorescu, Z". 

talentul excepţional în icoane cu subiecte din ce în ce mai ample, cum ar fi 



Pentru cei ce doresc să cunoască valoarea picturii lui Grigorescu, realizate 
de acesta la vârsta adolescenţei, este de ajuns să păşească în interiorul Bisericii 
Sfântul Alexe, din Bucureşti, aflată pe aceeaşi stradă cu Liceul Gh. Şincai, unde 
vor descoperi o adevărată capodoperă, icoana "Sf. Spiridon cu scene din viaţă", 
pictată în 1856 sau în jurul acestei date. 

Tot în anul 1856, tânărul zugrav de subţire, deşi avea numai 18 ani, este 
angajat să realizeze pictura murală şi icoanele tâmplei de la Biserica Sfânta 
Troiţa a Mănăstirii Zamfira, din Jud. Prahova. 

După terminarea acestor lucrări, Nicu Grigorescu poposeşte în Moldova, 

Q 

la Mănăstirea Neamţ , unde locuieşte, în iarna 1857 - 1858. Desigur, el va 
continua să picteze. 9 



7 Datată şi semnată 28 februarie 1856, icoana aflată azi în Muzeul Mănăstirii Căldăruşani, fusese comandată de 
breasla băcanilor din Bucureşti. 

8 Prietenia cu părintele Isaia Piersiceanu, de la Mănăstirea Neamţ, 1-a determinat pe Grigorescu să vină aici, cu 
speranţa că va obţine comenzi pentru picturi religioase, din a căror valoare să îşi plătească o călătorie de studii în 
Franţa. Din nefericire, părintele Piersiceanu se îmbolnăvi iar Grigorescu nu îşi poate duce la bun sfârşit gândul 
pentru care venise la Mănăstirea Neamţ. 

9 în Muzeul Mînăstirii Neamţ se păstrează câteva icoane în ulei, pe suport de tablă, pictate de N. Grigorescu: 
Buna Vestire, Dumnezeu Tatăl, întâlnirea Fecioarei Măria cu Elisabet. Există în acelaşi muzeu un tablou pe 
pânză, de mari dimensiuni, intitulat Fuga în Egipt, semnat în alfabet de tranziţie: N. Grigorescu, 1857. 



icoana "Duminica tuturor sfinţilor 



„ i 

Totuşi momentul de apogeu al stilului bisericesc în pictura lui Grigorescu 
avea să se împlinească nu aici, la Mănăstirea Neamţ, ci la Mănăstirea Agapia 10 . 
Legendele orale transmise dealungul timpului în mediile Mănăstirii Agapia arată 
că tânărul pictor ar fi trimis maicii Ursachi, stareţa acestei mănăstiri, icoana 
"Maicii Domnului cu Pruncul", datată 1858, aflată azi în Muzeul de la Agapia, 
moment decisiv, în urma căruia aceasta s-a convins de talentul si harul tânărului 
pictor de numai 20 de ani, angajându-1 să zugrăvească interiorul Bisericii Sf. 
Voievozi. 

Pe lângă picturile murale, având o valoare artistică de neegalat, la 
Mănăstirea Agapia se păstrează 24 de icoane realizate în tinereţe de N. 
Grigorescu (1858 -1861), lucrări considerate copodopere ale stilului neoclasic 
românesc în arta religioasă din ţara noastră. 

Tot din aceeaşi perioadă (1858) datează şi portretul Mitropolitului 
Moldovei şi Sucevei, Sofronie Miclescu, pictat de N. Grigorescu. 

In Muzeul Mănăstirii Agapia pot fi admirate, alături de icoane şi tablouri, 
purtând semnătura lui N. Grigorescu, şi alte piese decorate de artist, cum ar fi 
aplice pictate de acesta, precum şi lucrări cu subiecte laice, ulterioare 
momentului 1858-1861. 



Printre icoanele, tablourile şi compoziţiile murale realizate de pictorul Nicolae Grigorescu la Biserica "Sfinţii 
Voievozi" a Mănăstirii Agapia amintim: "Drumul Crucii", "Ruga în grădina Ghetsimani", "Punerea 
Mântuitorului în mormânt", "Cina cea de Taină" , "Intrarea Mântuitorului în Ierusalim" sau "Sfânta Fecioară 
Măria cu Pruncul Iisus", 

Se ştie că N. Grigorescu a revenit în repetate rânduri la Agapia, înainte şi 
după anul 1900 11 , împreună cu bunul său prieten, scriitorul şi avizatul biograf 

1 2 

Al. Vlahuţă , chiar a realizat pictură de şevalet, inspirată de aceste locuri. 
Niciodată însă nu va mai reveni la stilul operelor realizate în tinereţe. 



I.G. Duca 




11 Vlahuţă, prieten de-o viaţă şi biograf al pictorului, are o relaţie extrem de profundă cu universul Mănăstirii 
Agapia. De altfel, în perioada septembrie 1895 - iunie 1896, Vlahuţă va locui în această mănăstire. Mama 
scriitorului, pe nume Ecaterina, de fel de pe meleaguri transilvane, este trimisă de mică spre viaţa de mănăstire, 
dar va renunţa pentru a se căsători cu Neculai Vlahuţă, tatăl viitorului scriitor. După ce îi dăruieşte soţului nouă 
copii, ajunsă la o vârstă înaintată, Ecaterina îmbracă hainele călugăriei, la Mănăstirea Agapia, sub numele de 
maica Elisaveta; tot la Agapia se va călugări şi unica sa fiică, Eiza Străjescu. Tatăl scriitorului, Neculai Vlahuţă, 
se călugăreşte la Mănăstirea Neamţ, unde se tunde în monahism sub numele de Nectarie, tot aici retrăgându-se 
şi unul dintre fii săi, Mihail, călugărit sub numele de Mardarie. Ei se vor reuni la Agapia. 

12 Până la moartea pictorului, Vlahuţă a fost mereu în preajma lui N. Grigorescu. La data de 30 decembrie 1901, 
deschizându-se expoziţiaacestuia, la Bucureşti, Vlahuţă îi cumpără câteva tablouri. în vara anului următor, cei 
doi prieteni merg la Buzău, la bâlciul "Drăgaica". La 20 februarie 1912, Al. Vlahuţă anunţă că se va muta din 
Bucureşti la Dragosloveni, urmând a vinde tablourile lui Grigorescu, ca să "le apăr împotriva nevoilor mele şi 
cu din ce in ce mai hotărâtă îndârjire le apăr împotriva cumpărătorilor bogaţi ". Anterior, Vlahuţă oferise 
statului aceste aceste tablouri, autorităţile însă refuză să le cumpere. 

Cunoscut om politic, jurist, publicist, parlamentar, având studii de 
specialitate la Paris, cu un doctorat în drept şi ştiinţe politice obţinut la 
Universitatea Sorbona, I.G. Duca intră în Parlamentul României în anul 1907, pe 
listele Partidului Naţional Liberal. A participant la Consiliul de Coroană de la 
Sinaia (21 iulie/ 3 aug. 1914), pledând pentru neutralitatea armată a României. 
In timpul primului Război Mondial a fost unul dintre cei mai apreciaţi demnitari 
în cabinetul prezidat de Ion I. C. Brătianu, în calitate de ministru al instrucţiunii 
şi cultelor(1914 - 1918). In perioada ce a urmat sfârşitului războiului, I. G. 
Duca a ocupat însemnate funcţii pe linie de partid (preşedinte al PNL 1930 - 
1933) şi guvernamentale: ministru al agriculturii (1919 - 1920), ministru de 
externe (1922-1926), ministru al afacerilor interne (1927 - 1928), fiind 
desemnat prim - ministru, pentru o scurtă perioadă (14 noiembrie - 30 
decembrie 1933). Este asasinat în urma unui complot de care nu a fost străin nici 
suveranul tării. 

5 

Revenind la telegrama cifrată, facem următoarele precizări: In vara anului 
1917, I.G. Duca se afla la Iaşi, împreună cu guvernul în exil 13 . 

După înfrângerile suferite de armata română în ultima parte a anului 
1916, I.G. Duca a luat măsuri pentru a asigura funcţionarea ministerului său în 
noile condiţii de război. Fiindcă de competenţa sa depindeau arhivele şi 
muzeele, a trimis de urgenţă pe secretarul general al ministerului, pe toţi 
directorii şi pe administratorul Casei Bisericilor în capitala Moldovei, după ce, 
mai întâi, a stabilit cu aceştia lista obiectelor mai de seamă care, împachetate cu 
grijă, au fost expediate la Iaşi 14 . 

13 I.G. Duca, M. Pherekyde şi dr. C. I. Angelescu au încercat să convingă pe rege ca guvernul să nu părăsească 
Bucureştii, să nu plece în exil, urmând să îi aştepte pe germani aici, cu orice preţ, pentru a nu urma exemplul 
criticabil al guvernului francez care, în timpul bătăliei de pe Mar na, a părăsit Parisul, evacuându-se în oraşul 
Bordeaux. Cf. Sabina Cantacuzino, Din viaţa familiei Ion I. C. Brătianu, voi. I, Editura Albatros, Bucureşti, 
1996, p.16 

14 în acelaşi efort de salvare a obiectelor de mare rezonanţă pentru sentimentul de mândrie naţională se numără şi 
transferul, în anul 1916, a relicvei lui Mihai Viteazu, aflată într-o cutie de metal, frumos lucrată, depusă la 
Mănăstirea Dealu şi aşezarea ei în biserica Mitropoliei de la Iaşi. în vara anului 1944, relicvele lui Alexandru 

In paralel, Al Tzigara-Samurcaş, subaltern al lui I.G. Duca, dar având uşi 
larg deschise la regele Ferdinand, obţinu din partea suveranului, aflat la Palatul 
de la Scroviştea, autorizaţia (materializată într-un ordin al Marelui Cartier 
General al armatei române) de a colinda mănăstirile, pentru a ridica lucrurile de 
preţ şi a le trimite spre păstrare în Moldova. Gestul lui Al. Tzigara-Samurcaş 1-a 
nemulţumit pe superiorul său fiindcă această măsură îngreuna operaţiunea 
transferului tezaurelor muzeistice si arhivistice dar, asa cum vom vedea, a 
contribuit, conform părerii lui I.G. Duca, la pierderea acestora: 

" Desigur, dacă Tzigara nu s-ar fi apucat să facă exces de zel şi să se 
amestece acolo unde nu îl privea, mănăstirile noastre ar avea încă şi azi, dacă 
nu în întregime, dar desigur în marea lor majoritate, odoarele care au făcut 
bogăţia şi faima lor de-alungul veacurilor. " 15 

Temerile lui I.G. Duca, conform cărora, date fiind ororile războiului, 
patrimoniul istoric, cultural şi artistic va avea de suferit, aveau să se deverească, 
fiindcă, în timpul ocupaţiei Bucureştilor, un lot important de obiecte de valoare, 
aflate încă în muzee şi Academie au fost trimise de inamic peste graniţă, mai 
ales la Sofia 16 . 

Tot atunci, autorităţile turceşti, profitând de situaţie, au recuperat de la 
Bucureşti trofeele capturate de români pe câmpul de luptă, în timpul Războiului 
de Independenţă de la 1877: este vorba de tunurile aflate în jurul statuii lui 
Mihai Viteazul, expediindu-le la Constantinopole. 

In acest context trebuie amintit că, în prima parte a campaniei române din 
Transilvania, din anul 1916, Alexandru Tzigara-Samurcaş a primit aprobarea 
regelui Ferdinand să instaleze o gardă militară românească la Muzeul Naţional 



Ioan Cuza, aflate la Ruginoasa, vor fi transferate la Mănăstirea Curtea de Argeş, via Mănăstirea Ciorogârla, de 
teamă să nu cadă victimă ororilor războiului. 

15 I.G. Duca, Amintiri Politice, Voi. II, Jon Dumitru -Verlag, Munchen, 1981, p. 64-65 

16 La Capşa se instalaseră ofiţerii bulgari, în mod ostentativ, voind să demonstreze astfel că respectă îndemnul 
unui general bulgar, care ar fi spus că dacă românii mişcă, " ne vom bea cafeaua la Capşa". 

Secuiesc , pentru a preveni distrugerea sau descompletarea inventarului acestui 
muzeu. Drept recunoştinţă, trupele invadatoare aflate în teritoriile româneşti 
cucerite au jefuit şi distrus tot ce le-a stat în cale ( a se vedea casa lui N. Iorga de 
la Vălenii de Munte sau Casa Memorială a lui B. P. Haşdeu, din Câmpina, 
vandalizate de forţele ocupante): nici clopotele bisericilor nu au fost iertate de la 
topire 18 . 

Aşadar, în urma demersurilor lui Al. Tzigara -Samurcaş, numeroase 
obiecte de cult, de mare valoare, aflate în pericol de a fi afectate de conflagraţie, 
au fost trimise la Iaşi, unde, din nefericire, au fost incluse în lotul de odoare, 
tablouri, icoane, documente, cărţi şi manuscrise, care au luat drumul Moscovei, 
în cursul anului 1917, în speranţa că acolo vor fi puse la adăpost de o eventuală 
distrugere a lor din partea trupelor invadatoare 19 . 

Al.Tzigara-Samurcaş, despre care Şerban Cioculescu bănuia că ar fi chiar 
fiul nelegitim al Regelui Carol I, este desemnat să rămână în Bucureşti, cu 
misiunea din partea Curţii Regale şi a administratorului domeniilor Coroanei 
(Barbu Ştirbey) de a supraveghea asupra intregrităţii bunurilor şi clădirilor 
regale, ţinând cont de relaţiile sale privilegiate, dobândite în Germania, pe 
vremea studiilor 20 . 



17 în arhiva Muzeului Naţional Secuiesc din Sfântul Gheorghe se păstrează o scrisoare de mulţumire, trimisă de 
guvernul maghiar suveranului român, pe căi diplomatice, în care se exprimă recunoştinţa pentru salvarea 
patrimoniului acestui muzeu. 

18 în timpul primului Război Mondial, autorităţile austro-ungare au decis ca în comunităţile româneşti din 
Transilvania să fie topite toate clopotele mari de biserici ortodoxe. Mai gravă a fost situaţia în teritoriile răpite în 
urma Dictatului de la Viena, din 1940, când pe lângă cele 145 de biserici româneşti care au fost dărâmate şi 
devastate s-a început şi jefuirea clopotelor de la celelalte biserici româneşti. 

19 Veştile primite din Bucureşti, la sfârşitul anului 1916, trezeau fiori de gheaţă: germanii devastaseră locuinţele 
politicienilor români, cunoscuţi drept adversarii declaraţi ai Germaniei şi Austro-Ungariei. Dealtmineri, acesta 
nu a fost singurul act de profanare comis de germani:" In nenumărate sate au băgat caii în biserici, au distrus 
altare, au pângărit icoane. " Cf. I.G. Duca, op. cit. p.147. 

20 Absolvent al Universităţii din Munchen, Al. Tzigara- Samurcaş obţine în anul 1896 titlul de doctor al acestei 
prestigioase instituţii de învăţământ. 

El devine chiar prefect al Poliţiei Capitalei , în timpul ocupaţiei inamice 
(30.11.1916 - 12.01.1918 şi 08.05 - 01.11.1918), însă faptele sale au fost 
ulterior apreciate ca gesturi de trădare şi colaboraţionism. 

In vara anului 1917 situaţia de pe fronturile din Moldova agravându-se, 
responsabilii români sunt copleşiţi de teama ca întreaga avuţie a ţării să nu 
încapă pe mâinile invadatorilor. De aceea, la îndemnul aliaţilor şi la stăruinţele 
lui Kerenski se decide evacuarea tezaurului aflat la Iaşi. Dar unde ? In Anglia 
era imposibil, drumul pe uscat era exclus iar ruta pe mare era riscantă, fiindcă 
submarinele germane mişunau în Marea Nordului. In plus, asigurarea cerută în 
astfel de situaţii ar fi fost peste măsură de mare. Rămânea o singură soluţie: 
depunerea obiectelor de valoare la Moscova. Indeplinindu-se toate formalităţile 
de predare-primire şi transport, protocolul transferului tezaurului la Moscova a 
fost întocmit si iscălit de Nicolae Titulescu, în calitatea sa de Ministru de 
Finanţe. 

Atunci, în anul 1917, au fost trimise la Moscova stocul de aur al Băncii 
Naţionale, valorile Casei de Depuneri, ale Creditelor Funciare şi Urbane, ale 
multor bănci particulare, faimoasele obiecte bisericeşti trimise de Tzigara- 
Samurcaş la Iaşi în momentul evacuării Munteniei, tablourile din muzee, într-un 
cuvânt tot ce era mai valoros. 

In memoriile sale, I.G. Duca recunoaşte cu amărăciune că, în iureşul 
evenimentelor, din exces de zel, a făcut trei greşeli, pe care le regretă enorm: 
includerea în lotul ce urma să plece la Moscova a excepţionalei colecţii a lui 
Vasile G. Morţun 22 , a tablourilor de valoare ale Dr. C. I. Angelescu 23 , precum şi 
a manuscriselor muzicale ale lui George Enescu 24 . 



21 Ca o ironie a sorţii, în timpul primului Război Mondial, bisericii Mănăstirii Ciorogârla, ctitorie strămoşească, 
locul unde este îngropat şi fiul său, poetul Sandu Tzigara-Samurcaş, i-au fost rechiziţionate clopotele şi date la 
topit de către armata gtermană. 

22 în colecţia lui V. G. Morţun se aflau cele mai valoroase tablouri ale unor pictori români, adunate cu răbdare 
timp de mulţi ani. Aceasta conţinea portrete de Aman, cele mai frumoase pânze semnate de Luchian, Andreescu, 
Mirea, dar mai ales picturi semnate de N. Grigorescu, dintre care se remarca portretul unui Polizu-Micşuneşti. 
Aceeaşi soartă a avut-o şi colecţia Kalinderu. 

Cât priveşte pe Morţun, acesta a insistat personal să fie salvată colecţia 
sa de tablouri, sub cuvânt că o va lăsa statului român, la moartea sa 26 . Totuşi, în 
urma decesului lui Vasile G.Morţun, intervenit în anul 1919, nu s-a descoperit 
nici un testament sau act de donaţie, astfel încât, juridiceşte, tablourile au rămas 
fiicei sale, doamna Matei Sassu. 

La fel s-au petrecut faptele şi cu George Enescu, care a intervenit în 
persoană să se transporte în afara ţării manuscrisele din perioada de început a 
carierei sale de compozitor. Astfel, ele au ajuns la Moscova, în depozitul de la 

27 

Kremlin . 

In ceea ce priveşte faimoasa colecţie a dr. CI. Angelescu, ministru al 
lucrărilor publice (1914-191 6) şi coleg de partid cu I.G. Duca, aceasta a fost 
inclusă, din dispoziţia lui I.G. Duca, în rândul colecţiilor ce trebuiau evacuate pe 
teritoriul Rusiei, deşi posesorul ei nu a solicitat aceasta. 

In lunile ianuarie-aprilie 1917, în timp ce guvernul şi regele se aflau la 
Iaşi, dr. C. I. Angelescu se găsea în refugiu la Odesa. Despărţindu-se de familie, 
revine în ţară în timp ce aceasta, rămâne în Rusia până în luna Iulie, de unde, pe 
rute ocolitoare (Suedia, Norvegia, Anglia) ajunge în Franţa. In bagajele familiei 
era o parte din faimoasa colecţie de tablouri a dr. C.I. Angelescu, salvată astfel 



Prin căsătoria cu Virginia Constantinescu-Monteoru, fiica milionarului Grigore Monteoru, dr. CI. Angelescu a 
devenit proprietarul staţiunii balneare Sărata Monteoru, al unor terenuri petrolifere şi bunuri imobiliare din zona 
Buzău. 

24 Ca o fatalitate, manuscrisele muzicale enesciene, scrisori şi documente personale, mii de pagini, au ars în 
decembrie 1989, în crima neroniană de la Biblioteca Centrală Universitară. 

25 N. Iorga a cerut personal ca o parte din caietele sale să fie incluse în transportul ce pleca cu tezaurul românesc 
la Moscova. Cf. Gheorghe I. Florescu, " Corespondenţa personală a lui N. larga" (II), în Convorbiri Literare, 
Iunie, 2003 

26 în colecţia lui V.G. Morţun se aflau tablouri de Nicolae Grigorescu, Ştefan Luchian, Theodor Amman, Ion 
Andreescu, C. D. Rosenthal, CM. Tătărăscu, C.I.Stăncescu, C.D.Mirea etc. El intenţiona să construiască un 
muzeu pentru colecţia sa, dar la începerea războiului a trimis în Rusia cele mai valoroase tablouri, odată cu 
tezaurul ţării, dar acestea nu s-au mai întors niciodată. 

27 După terminarea primului Război Mondial, George Enescu şi-a redobândit manuscrisele. Datorită prieteniei cu 
responsabili francezi, după reluarea relaţiilor diplomatice dintre Paris şi Moscova, autorităţile ruse au restituit lui 
Enescu lădiţa cu manuscrise, în stare intactă. Este un gest prin care tânăra URSS încerca să demonstreze că 
preţuieşte arta muzicală a compozitorului român. 

de la confiscare, neâmpărtăşind astfel soarta operelor incluse în tezaurul 
românesc trimis la Moscova . 

" Partea din colecţie care a plecat cu familia sa în Franţa, la Nisa, era 
oricum suficient de mare ca să se organizeze o galerie publică, temeinic 

w...w „29 

pregătita. 

O poveste fascinantă a cunoscut însă lista de obiecte aparţinând lui Barbu 
Ştirbey (compusă din tablouri, argintărie, piese de broderie scumpe etc). 
Neavând încredere în comportamentul noii puteri de la Moscova, Barbu Ştirbey 
a încredinţat aceste valori bunului său prieten, baronul Fasciotti, ambasadorul 
italian în România, pentru a le trimite la Petrograd, în custodia ambasadei 
italiene de acolo. 

Evident, ruşii nu au ţinut cont de regulile imunităţii diplomatice a 
bunurilor ambasadei aşa că obiectele din lădiţele lui Barbu Ştirbey s-au pierdut, 
nu se ştie unde, nu se ştie când. Mai târziu, el a aflat că, la un anticar din 
Germania s-ar găsi câteva dintre bunurile trimise în vremea războiului la 
Petrograd, pe care le-a răscumpărat. 

Ceea ce este şi mai trist este faptul că Barbu Ştirbey a convins-o pe 
Regina Măria să depună în tezaurul trimis la Moscova şi colecţia de bijuterii 
regale, deşi regina nu dorea să o facă. Noroc că, la moartea mamei sale, Ducesa 
de Coburg, regina Măria a moştenit o parte din faimoasele bijuterii pe care Ţarul 
Alexandru al II-lea le dăruise unicei sale fiice. 

După repetate demersuri ale autorităţilor române, în anul 1936 a fost 
returnată o parte din tezaur, respectiv documente de arhivă, acte, cărţi şi, în 



28 î 

In colecţia dr. C. I. Angelescu se aflau 10-12 picturi de N. Grigorescu, 10 tablouri de Ion Andreescu, 50-60 de 
picturi semnate de Luchian. Ar fi vrut să doneze această colecţie Pinacotecii Ateneului sau Muzeului Th. Aman 
din Craiova, oraşul său natal. Ca anecdotă, privind zgârcenia sa proverbală se spune că dr. Angelescu îşi 
ascundea colecţia în pivniţă sau uneori o expunea pe pereţii propriei case. "în cele din urmă, colecţia s-a 
împrăştiat anonim prin muzeele publice, colecţii particulare sau uneori în depozitele Galeriei Naţionale. " 
Cf.Corina Petrică, dr. Constantin Angelescu . Ministrul Instrucţiunii Publice în perioadele 1922 - 1926; 1927- 
1928 Edituta Sf. Ierarh Nicolae, Iaşi 

29 Nicolae Peneş, Dr. C. Angelescu, Povestea unei vieţi, Editura Monteoru, Bucureşti, 1998, p. 54 

semn de reconciliere, osemintele princepelui Cantemir, nu însă, fondurile 
bancare, tablourile si obiectele bisericeşti de valoare. 

Abia la data de 12 iunie 1956 a fost repatriată o parte consistentă din 
tezaurul românesc plecat la Moscova în anii primului Război Mondial, compus, 
printre altele, din odoare mănăstireşti, 1.350 de picturi, gravuri şi desene, 
dintre care 120 de picturi erau ale lui Nicolae Grigorescu sau ale altor pictori 
români. Ca urmare, la Bucureşti s-a deschis o mare expoziţie la Muzeul de Artă 
al României, inaugurată chiar de ziua naţională, la 23 august 1956. 30 

In ceea ce priveşte destinatarul telegramei: Lt. I.G. Duca (s.n.), merită să 
dezlegăm misterul acestei titulaturi cel puţin ciudate. In guvernul României, 
după cum se obişnuieşte, în afară de cazuri excepţionale, ministrul este de obicei 
un civil, mai puţin în ceea ce priveşte portofoliul apărării, în care titularul poate 
fi si un militar de carieră. 

Deci, de unde până unde gradul de locotenent atribuit lui I.G. Duca ? 

Pe când îsi făcea studiile la Paris, tânărul I.G. Duca fusese scutit de 
serviciul militar, invocându-se două motive: miopia de care suferea, precum şi 
faptul că era copil de văduvă. 

In anul 1913, la izbucnirea războiului cu Bulgaria, I.G. Duca, favoritul lui 
Ion I. C. Brătianu, putea să se eschiveze de la înrolare, dar el se înscrise imediat 
ca simplu voluntar, fiind ataşat pe lângă cartierul generalului Crăiniceanu. 

La începerea operaţiunilor armatei române, în vara anului 1916, ministrul 
se considera mobilizat în slujba ţării, dar, în cursul lunii Septembrie 1917, 
ordonându-se revizuirea tuturor scutiţilor, I.G. Duca crede de datoria sa să dea 
cel dintâi exemplu şi, în consecinţă, se prezintă la examenul medical al 
centrului de recrutare, aflat într-un spital din Iaşi. Medicii militari, deşi ştiau 



Pe lângă cele 120 de tablouri de mare valoare, inclusiv cele aparţinând lui N. Grigorescu, au fost repatriate 
vase liturgice din aur şi argint, cărţi şi miniaturi vechi, 156 de icoane, 418 tapiţerii, 495 obiecte de cult religios 
etc, inclusiv circa 2.500 de obiecte constând în obiecte de orfevrărie medievală, broderii liturgice şi stofe vechi. 
Acestea au fost apoi transmise Patriarhiei Române, care le-a repartizat apoi Mitropoliilor Moldovei şi Sucevei, 
Ţării Româneşti, Mănăstirii Curtea de Argeş etc. 

foarte bine cine este recrutul, adică Ministrul Cultelor si Instrucţiunii, i-au 
eliberat o foiţă cu menţiunea "recrutul Duca G. Ion bun ca soldat, partea 
sedentară ". 

Si acum, să desluşim cum a salvat I.G. Duca tablourile inestimabile ale 
pictorului N. Grigorescu, aflate la M-rea Agapia şi M-rea Namţ. In imaginea de 
mai jos se află dispoziţia ministrului: 




" Comisarului Guvernului pe lângă Corpul 2 al Armatei 9 Imperiale 
Ruse 31 , Tg. Neamţ 

La telegrama no 932 răspundem ca toate picturile să rămână pe loc. " 

Cu alte cuvinte, ministrul I.G. Duca a decis, cu a sa putere, ca tablourile 
să nu fie îndepărtate de locul unde acestea se găsesc. O frază laconică, un risc 
asumat, dar cu efecte atât de benefice pentru picturile lui N. Grigorescu. 

Dan Toma Dulciu 

14.03.2014 



31 în anul 1917, pe teritoriul Moldovei se aflau Armatele Imperiale 4, 6 şi 9 ruse, plus Armata Imperială 8 rusă, 
din Bucovina. 

